Príloha č. 7 súťažných podkladov

**Zdôvodnenie nerozdelenia predmetu zákazky na časti**

**s názvom „Univerzálny dokončovací stroj“**

V súvislosti s obstarávaním predmetu zákazky „**Univerzálny dokončovací stroj“** je nevyhnutné uviesť, že:

* vo všeobecnosti predmetom tejto zákazky je dodávka nových, nepoužitých 4 kusov univerzálnych dokončovacích strojov na zdolávanie požiarov a iných mimoriadnych udalostí vrátane dodania zvláštneho doplnkového príslušenstva a vybavenia, a súvisiace služby (záručný autorizovaný servis, údržba a oprava predmetných automobilov)**,**
* ide o predmet zákazky, ktorý nie je bežne dostupný na trhu, nakoľko:
* nedeliteľnou súčasťou, resp. výbavou je zvláštne doplnkové príslušenstvo a výbava pozostávajúce najmä (bližšie uvedené v opise predmetu zákazky, technickej špecifikácii) z:

|  |
| --- |
| * predprípravy a montáže rádiostanice, označenia vozidiel príslušnosti k Hasičskému a záchrannému zboru (HaZZ),
 |

* svetelných a zvukových výstražných zariadení s určením pre HaZZ,
* nadstavby vozidla vrátane výbavy pre špeciálne činnosti HaZZ.

Taktiež predmetom tejto zákazky je nadstavba vozidla s výbavou navrhnutou pre potreby HaZZ tak, aby mohol byť naplnený účel použitia vo vzťahu k činnostiam, ktoré HaZZ rieši v rámci zásahovej činnosti pri požiaroch a iných mimoriadnych udalostiach, t.j. ide o predmet zákazky na základe konkrétnych a špecifických požiadaviek verejného obstarávateľa. Vo vzťahu k predmetu zákazky je nutné striktne sa riadiť technickými normami a to STN EN 1846-1 a STN EN 1846-2+A1, ktoré boli povinné prevziať národné normalizačné organizácie zo smerníc EÚ. Súčasťou technických požiadaviek stanovených pre hasičskú techniku je špecifikovanie spoločných požiadaviek na bezpečnosť a minimálne požiadavky na funkčnú spôsobilosť hasičských vozidiel ako aj posudzovanie technických požiadaviek za účelom minimalizovania ohrozenia, ktoré môže vzniknúť počas prevádzky realizovanej konečným užívateľom, rutinnej kontroly a údržby hasičských vozidiel v súlade so špecifikáciami určenými výrobcom alebo autorizovaným zástupcom.

 Vzhľadom na vyššie uvedené je nemožné naplniť účel verejného obstarávania rozdeľovaním predmetu zákazky na jednotlivé komponenty, segmenty, prestavby, súčiastky, resp. výbavu vozidla z toho dôvodu, že by tak nikdy nebolo možné predísť riziku, že množina samostatne obstaraných komponentov vozidla bude technicky funkčná, kompatibilná a samozrejme bezpečná. Druhým podstatným argumentom pre nerozdeľovanie predmetu zákazky je technická závislosť jednotlivých komponentov výbavy vozidla so samotným vozidlom. Pod technickou závislosťou rozumieme predovšetkým nevyhnutnosť pevných úchytov, úložných priestorov, elektrického napájania, a mnohých ďalších prvkov pevne spojených s vozidlom a jeho nadstavbou vo vzťahu k STN EN 1846-2+A1, kapitola 4. Zoznam závažných ohrození, kde norma rieši všetky závažné ohrozenia, ohrozujúce prípady a situácie, ktoré vyžadujú opatrenia na ich odstránenie alebo zníženie rizika. V opačnom prípade by bolo nevyhnutné dodatočne vstupovať do konštrukcie vozidla z titulu umiestnenia rôznorodého príslušenstva a výbavy vozidla, čo by mohlo znamenať stratu záruky, nehovoriac o riziku, že niektoré nevyhnutné úpravy by nemuseli byť vôbec možné, čo by mohlo mať za následok nesplnenie účelu verejného obstarávania a použitia predmetu zákazky a v nadväznosti na tento fakt aj výrazné finančné straty. Taktiež by mohlo dôjsť k zovňajšku vozidla (rozleptanie laku) v prípade neodbornej aplikácie požadovaných polepov a následného vymáhania predmetnej škody, t.j. dochádzalo by k ťažkému dokazovaniu - ktorý z dodávateľov (predajca samotných automobilov alebo dodávateľ polepov) je zodpovedný za spôsobené škody.

 Práve so zreteľom na hospodárnosť a dosiahnutie cieľa verejného obstarávania sme presvedčení, že jediným spôsobom, ktorým je možné tento cieľ a hospodárnosť dosiahnuť je predmet zákazky **„Univerzálny dokončovací stroj“**nedeliť ale zachovať ho v celistvom stave.

 Verejný obstarávateľ  nerozdelil predmet zákazky s názvom **„Univerzálny dokončovací stroj“**na časti z dôvodu, že sa jedná o jeden celok plnenia  predmetu zákazky. Plnenie predmetu zákazky je charakteristické pre zadávanie jednej zákazky ako celku.

Verejný obstarávateľ v približne rovnakom časovom období vyhlási aj verejné obstarávanie na predmet zákazky „Veľkokapacitná cisternová automobilová striekačka na hasenie lesných požiarov s usporiadaním náprav 10x10“. Verejný obstarávateľ sa v zmysle §28 ods. 2 zákona o verejnom obstarávaní a smernice EP a Rady č. 2014/24/EÚ rozhodol predmet zákazky, ktorý je rovnakého alebo podobného charakteru a je možné ho obstarávať aj spoločne, rozdeliť a obstarávať dvoma samostatnými postupmi s cieľom zvýšiť efektívnosť verejných výdavkov, uľahčiť účasť najmä malých a stredných podnikov na verejnom obstarávaní, prispôsobiť verejné obstarávania potrebám malých a stredných podnikov a pod.